gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9437, del 28-09-2022 (2022/8481)

RESOLUCIÓ de 19 de setembre de 2022, del director de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9437

Data del DOGV
:   28-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8481


Data del document
:   19-09-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * distinció honorífica

RESOLUCIÓ de 19 de setembre de 2022, del director de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat. [2022/8481]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els seus articles 7, 8 i 9, després de la proposta de concessió de les distincions efectuada per la Subdirecció General d'Emergències, resolc:  
  
Primer  
Concedir la Distinció al Mèrit de Protecció Civil, en la categoria de felicitació pública, a tots els organismes, departaments, organitzacions i altres que han participat en l'extinció dels grans incendis forestals ocorreguts aquest estiu a la Comunitat: Vall d'Ebo, Bejís, Venta del Moro, les Useres i Calles.  
  
Segon  
En compliment del que estableix l'article 12 del Decret 150/2014, de 19 de setembre, s'inscriuran aquestes distincions honorífiques en el Registre de distincions de la Generalitat en matèria de protecció civil, depenent de l'Agència Valenciana de Seguretat i Resposta a les Emergències.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada en el termini d'un mes, a comptar des de l'endemà de la publicació, de conformitat amb el que es disposa en la Llei 39/2015, d'1 d'octubre, de procediment administratiu comú; o bé, podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que s'hi puga interposar qualsevol altre tipus de recurs o reclamació que millor convinga al seu interés.  
  
València, 19 de setembre de 2022.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 9442, del 05-10-2022 (2022/8533)

RESOLUCIÓ de 19 de setembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 2, al capítol 6, del programa 611.10, Direcció i serveis generals, de la Conselleria d'Hisenda i Model Econòmic, per import de 240.000 euros. Expedient 06.020/22-167.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8533


Data del document
:   19-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de setembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 2, al capítol 6, del programa 611.10, Direcció i serveis generals, de la Conselleria d'Hisenda i Model Econòmic, per import de 240.000 euros. Expedient 06.020/22-167. [2022/8533]  
La Sotssecretaria d'aquesta Conselleria d'Hisenda i Model Econòmic es planteja la necessitat d'incrementar la dotació del capítol 6, «Inversions reals», del programa 611.10, Direcció i serveis generals, per a la compra de mobiliari que permeta atendre les necessitats sorgides, tant per la incorporació de nous efectius en les diferents direccions generals de la Conselleria, com per la substitució de mobiliari per les adequacions que s'efectuaran en diverses dependències d'aquesta, així com pels trasllats de personal que es produirà per la pròxima finalització de l'obra del Palau de l'Almirall.  
  
Per a finançar aquesta necessitat es proposa una transferència de crèdit del capítol 2, del programa pressupostari 611.10, Direcció i serveis generals, crèdit que no està compromés ni vinculat a finançament condicionat.  
A aquest efecte i d'acord amb el que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 22.47.94.210.82.6 per import de 240.000 euros.  
  
Segon  
Autoritzar un increment de crèdit en l'aplicació pressupostària 84.51.80.942.37.6 per import de 240.000 euros.  
  
València, 19 de setembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.
Diari Oficial de la Generalitat Valenciana


Sumari del DOGV 9298, del 15-03-2022 (2022/1650)

RESOLUCIÓ de 17 de febrer de 2022, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de governant o governanta dependents de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9298

Data del DOGV
:   15-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1650


Data del document
:   17-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 17 de febrer de 2022, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de governant o governanta dependents de la Conselleria de Sanitat Universal i Salut Pública. [2022/1650]  
De conformitat amb la base 4.1 de la Resolució de 17 de desembre de 2020, de la directora general de Recursos Humans, per la qual es convoca un concurs oposició per a la provisió de vacants de governant o governanta, dependents de la Conselleria de Sanitat Universal i Salut Pública (DOGV 9004, 25.01.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
https://www.gva.es/downloads/WF/EP/02\_MANUAL\_ALEG\_SUBS.pdf  
A més, es publicarà en la pàgina web d'aquesta conselleria (www.san.gva.es), en l'apartat «Recursos humans / Oposicions i trasllats / Concurs oposició».  
  
València, 17 de febrer de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9456, del 25-10-2022 (2022/9494)

ACORD de 14 d'octubre de 2022, del Consell, d'autorització de l'expedient de rescabalament ERESAR/2022/08R01/74, per obligacions contretes en 2020, 2021 i 2022.
----------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9494


Data del document
:   14-10-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 14 d'octubre de 2022, del Consell, d'autorització de l'expedient de rescabalament ERESAR/2022/08R01/74, per obligacions contretes en 2020, 2021 i 2022. [2022/9494]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la vicepresidenta del Consell i consellera d'Igualtat i Polítiques Inclusives el Consell, amb la deliberació prèvia,   
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R01/74 per la prestació de serveis de manteniment i subministraments en els centres de la província d'Alacant, centres dependents de la Vicepresidència i Conselleria d'Igualtat i Polítiques Inclusives durant el període d'abril a juliol de 2020, del 16 de gener a març 2021, de maig a desembre de 2021 i de gener a juliol de 2022 per un import de 372.187,16 € (IVA inclòs).  
  
Segon   
Autoritzar la imputació al pressupost corrent del 2022 de les obligacions econòmiques generades en 2020 i 2021, per un import total de 37.585,34 € (IVA inclòs).  
  
València, 14 d'octubre de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9460, del 31-10-2022 (2022/10875)

Extracte de la Resolució de 24 octubre de 2022, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles», del PDR-CV 2014-2020, establides en la Resolució de 15 de desembre de 2021, del director de l'AVFGA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10955


Data del document
:   24-10-2022

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 24 octubre de 2022, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles», del PDR-CV 2014-2020, establides en la Resolució de 15 de desembre de 2021, del director de l'AVFGA. [2022/10341]  
  
BDNS (identif.): 601787.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/601787)  
  
Primer i únic  
Tenint en compte que l'anàlisi pressupostària del pla financer del PDR-CV 2014-2020 determina que és possible disposar de 6.000.000 euros addicionals, es proposa afegir aquesta quantitat als 16.229.873 euros inicialment convocats en la resolució esmentada, i es fixa l'import global màxim sobre la convocatòria per a l'operació «Ajudes a la millora en la transformació, comercialització i desenvolupament dels productes agrícoles», en 15.445.119 euros. Alhora, donada la impossibilitat material d'executar el crèdit de 10.000 euros corresponents a l'anualitat 2021, es formula la nova distribució com segueix: 0 euros en 2021, 2.000.000 d'euros en 2022, 70.029.433 d'euros en 2023, i 6.000.000 d'euros en 2024.  
  
València, 24 d'octubre de 2022.- El director de l'Agència Valenciana de Foment i Garantia Agrària: Rogelio Llanes Ribas.
Diari Oficial de la Generalitat Valenciana


Sumari del DOGV 9491, del 16-12-2022 (2022/11300)

RESOLUCIÓ de 2 de desembre de 2022, de la Universitat de València, per la qual es deixa sense efecte la publicació, de data 2 de desembre de 2022, de la Resolució de 21 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9491

Data del DOGV
:   16-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11280


Data del document
:   02-12-2022

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2022, de la Universitat de València, per la qual es deixa sense efecte la publicació, de data 2 de desembre de 2022, de la Resolució de 21 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/11021]  
Per error, amb data 2 de desembre de 2022, s'ha publicat dues vegades en el Diari Oficial de la Generalitat Valenciana (DOGV) la Resolució de 21 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca, per la qual cosa queda sense efecte la publicació d'aquesta convocatòria en el DOGV de 2 de desembre de 2022 amb número de referència 2022/11074.  
  
València, 2 de desembre de 2022.- La rectora, p. d. (DOGV 30.05.2022), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 9296, del 11-03-2022 (2022/2002)

Informació pública de l'actualització de tarifes de subministrament d'aigua potable i conservació de comptadors d'Urbanitzacions Nàquera per a l'any 2022.
----------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2002


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors d'Urbanitzacions Nàquera per a l'any 2022. [2022/2002]  
S'informa, per a general coneixement, que amb data 20 de gener de 2022 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari en Urbanitzacions Nàquera, i una vegada transcorreguts els terminis preceptius sense haver-hi rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
Aigua potable   
 Domèstics  
Euros/mes  
 Quota de servei   
 Cabal permanent  
 Calibre (fins a) (Q3)m³/hora (fins a)  
 13 mm 2,5 11,607  
 15 mm 2,5 17,167  
 20 mm 4 22,909  
 25 mm 6,3 29,017  
 30 mm 10 40,624  
 40 mm 16 81,246  
 50 mm 25 145,083  
 65 mm 40 145,083  
 80 mm 63 174,100  
 100 mm 100 174,100  
 125 mm 160 174,100  
 Boca d'incendi 7,885  
  
 Domèstics  
Euros/m³  
 Quota consum   
 Límits mensuals   
 Bloc I fins a 15 0,635  
 Bloc II entre 15 i 30 0,826  
 Bloc III més 30 1,028  
  
 Domèstics  
Euros/mes  
 Conservació comptador   
 Cabal permanent  
 Calibre (fins a) (Q3)m³/hora (fins a)  
 13 mm 2,5 1,819  
 15 mm 2,5 2,289  
 20 mm 4 2,844  
 25 mm 6,3 2,844  
 30 mm 10 2,844  
 40 mm 16 3,650  
 50 mm 25 6,635  
 65 mm 40 6,635  
 80 mm 63 13,272  
 100 mm 100 13,272  
 125 mm 160 13,272  
  
  
  
Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 4 de març de 2022.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 9494, del 21-12-2022 (2022/10561)

Dissolució i liquidació de la societat cooperativa.
---------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10858


Organisme emissor
:   Conacoop, COOP V.

Tipus de document
:   Anunci

Dissolució i liquidació de la societat cooperativa. [2022/10350]  
Els socis de la cooperativa CONACOOP, COOP. V., amb NIF núm. F-96570585, inscrita en el Registre de Cooperatives de la Comunitat de Valenciana amb el número CV-1411, reunits en assemblea general extraordinària i universal, celebrada el dia 11 de juliol de 2022, han acordat per unanimitat dels socis de l'entitat, de conformitat amb el recollit en la Llei 2/2015, de cooperatives de la Comunitat Valenciana, dissoldre i liquidar la societat cooperativa CONACOOP, COOP. V.. L'assemblea va aprovar en el mateix acte el cessament del Consell Rector, el balanç inicial de liquidació i el nomenament com a liquidadors Miguel Roselló Marco, en representació de la Cooperativa La Constància Coop V; José Luís Yuste Pinazo, en representació de la Cooperativa Agrícola de Chulilla Coop V, i José Feltrer Royo, en representació de la Cooperativa Vinícola de Llíria Coop V.  
  
Llíria, 15 de novembre de 2022.- Els liquidadors de la cooperativa: Miguel Roselló Marco, José Luís Yuste Pinazo i José Feltrer Royo.
Diari Oficial de la Generalitat Valenciana


Sumari del DOGV 9385, del 18-07-2022 (2022/6488)

Informació pública de bases específiques del procés de selecció de personal funcionari en propietat, de personal d'oficis grup C, subgrup C1.
---------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6488


Data del document
:   07-06-2022

Organisme emissor
:   Ajuntament de Xirivella

Tipus de document
:   Anunci

Anàlisi jurídica

 Descriptors 

:   * Xirivella
    * concurs administratiu

Informació pública de bases específiques del procés de selecció de personal funcionari en propietat, de personal d'oficis grup C, subgrup C1. [2022/6488]  
En el Butlletí Oficial de la Província de València número 129, de data 7 de juliol de 2022, s'han publicat les bases específiques, que regiran el procés de selecció de personal funcionari, una plaça d'oficial/a 1a d'obres de promoció interna pel sistema de concurs oposició, una plaça d'oficial/a 1a jardineria de promoció interna pel sistema de concurs oposició i una plaça d'oficial/a 1a electricista, direcció d'equip, de promoció interna pel sistema de concurs oposició, una plaça d'oficial/a 1a d'obres de torn lliure pel sistema de concurs oposició i una plaça d'oficial/a 1a electricista de torn lliure pel sistema de concurs oposició. Totes elles de l'escala administració especial, subescala serveis especials, grup C, subgrup C1. Una plaça d'encarregat d'instal·lacions esportives de promoció interna pel sistema de concurs oposició, pertanyent a l'escala d'administració general, subescala administrativa, grup C, subgrup C1.  
  
Aprovades per resolució 1442/2022, de 6 de juny, modificada per la Resolució 1466/2022, de 9 de juny, de la Regidoria Delegada de Recursos Humans, Projectes Europeus, Desenvolupament Local i Ocupació.  
  
Les instàncies es dirigiran a la presidència de la corporació i es presentaran en el terme de vint dies hàbils, comptats a partir de l'endemà de la publicació de l'extracte en el Boletín Oficial del Estado (BOE).  
  
  
Xirivella, 7 de juliol de 2022.- El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.